《和严大用尚宝归省诗韵 其二》
明代·程敏政

椿翁同行几人存，莲社诗盟可重温。儤直久劳千里梦，归宁新重凡重恩。

游尘不染金陵道，佳气长浮白下门。知有凤池高咏在，不须重数莫愁村。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。